VEGA og Beatbox præsenterer  
**Passenger vender tilbage til VEGA**  
*I juni måned spillede den britiske singer/songwriter Michael Rosenberg aka. Passenger i VEGAs propfyldte Ideal Bar. Nu vender han tilbage og spiller i Lille VEGA den 8. februar.*  
  
**Singer/songwriter-makkerskab**  
Passenger er en del af bølgen af upcoming singer/songwritere, der i 2012 var med til at give genren en stor opblomstring. Rosenberg var i den forbindelse på turné med landsmanden [Ed Sheeran](http://www.facebook.com/EdSheeranMusic?fref=ts), der bragte dem begge til Store VEGA.  
  
Det musikalske slægtskab mellem Sheeran og Rosenberg er ikke til at tage fejl af, og Sheeran har da også tidligere udtalt, at han er fan af Passengers musik Til koncerten optrådte de to også sammen på scenen, hvor de opførte Passengers single ”[My Heart’s on Fire](http://www.youtube.com/watch?feature=player_embedded&v=vTMwLMRvLm4#!)”.  
 **Fra band til en-mands-projekt**  
Passenger startede som et fem-mands band, der i 2007 udgav deres anmelderroste debutalbum *Wicked Man’s Rest*. Samme år splittede bandet imidlertid op, og frontfiguren Michael Rosenberg valgte at køre videre som soloartist under samme navn.  
  
Siden har Passenger udgivet fire albums og delt scene med store navne som [Kate Nash](http://www.facebook.com/katenash?fref=ts), [Seth Lakeman](http://www.facebook.com/sethlakeman?fref=ts) og førnævnte Ed Sheeran.   
  
Seneste album fra singer/songwriteren var pladen *All The Little Lights* (2012), som blandt andet indeholder singlerne ”[Keep On Walking](http://www.youtube.com/watch?v=G7tj1twcZ2I)” og “Things That Stop You Dreaming”.  Til sidstnævnte sang kan man nyde en smuk [stop/motion-musikvideo](http://vimeo.com/39068348).

**Fakta om koncerten med Passenger**

Passenger (UK)

Fredag den 8. februar kl. 21.00  
Lille Vega, Enghavevej 40, 1674 Kbh V.  
130 kr. + gebyr

Forsalg via VEGAs hjemmeside, Billetlugen.dk og i FONA-butikker  
Læs mere på <http://vega.dk/arrangementer/passenger-9282.html>

*For yderligere oplysninger kontakt venligst*Anders Madsen  
Online-redaktør, VEGA

[akm@vega.dk](mailto:akm@vega.dk) –3326 0958